Medlem: Vi er snille og gjør mye for veldedighet

FELLESBILDE: Det var under en fotoseanse med skjeggklubben Bearded Villains at noen tipset politiet. Foto: Jason Mellström/ Studio Mellström ,

Svensk politi trodde svenske skjegg-hipstere var IS

Svensk politi ble sittende med skjegget i postkassen etter at de i helgen rykket ut til det de trodde var en samling

skjeggete IS-terrorister i Jönköping.

Kristine Hellem Aanstad

12. oktober 2015

Artikkelen er over fire år gammel

De svartkledde og skjeggete mennene var slett ikke ytterliggående islamister, men tilhørte den langt mer fredsommelige klubben Bearded Villains, skriver Jönköpings-Posten.

– Vi ble veldig overrasket da politiet dukket opp. Først trodde jeg at de var ute på et rutineoppdrag, men da de fortalte at de hadde fått tips om at vi var terrorister og fra IS begynte vi bare å le – og det samme gjorde politiet, sier Andreas Fransson, som er medlem i Bearded Villains til VG.

Noen hadde nemlig sett gruppen, og slo alarm ettersom de var redde for at IS var i ferd med å innlemme Jönköping i sitt såkalte islamske kalifat.

SNILLE, SKJEGGETE MENN: Andreas Fransson vifter her med flagget til Bearded Villains. Noen som kjørte forbi fotograferingen trodde det var flagget til IS. Foto: Marcus Eriksson ,

Medlemmer av den internasjonale skjegg-klubben var samlet til fotografering ved slottsruinen Brahe hus utenfor Gränna i Jönköping, og de hadde i den anledning også med seg klubbens svarte flagg som prydes av to sabler i kors.

Bare Egil til Jo Inge Berget: – Hvis han beholder skjegget, kan forventningspresset komme

– Det er trist at noen trodde vi var terrorister og at folk er så raske til å dømme. Men vi tar det med humor, for vi vet hva vi står for – vi er et brorskap med skjegg som interesse, sier Fransson og tilføyer:

– Vi i Bearded Villains står opp mot urettferdighet og undertrykkelse, så vi er så langt ifra IS som du kan få det. Vi er snille og gjør mye for veldedighet.

Les også: Falsk alarm! Skjegget ditt er ikke fullt av avføring

Fransson forteller at ingen av klubbmedlemmene har noen gang opplevd noe lignende, men at de har lest om andre i lignende klubber som er tatt for å være terrorister.

(VG/NTB)

Publisert: 12.10.15 kl. 14:59

Les også

Mer om Utrolige historier